b"\n_START_ARTICLE_\nSerguei V\xc3\xb3lkov (escaquista)\n_START_SECTION_\nResultats destacats en competici\xc3\xb3\n_START_PARAGRAPH_\nV\xc3\xb3lkov ha format part del Top 50 mundial de la FIDE i ha obtingut grans \xc3\xa8xits en torneigs, com ara les seves vict\xc3\xb2ries al Memorial Txigorin de 1998 (ex aequo amb Ruslan Sherbakov), i 1999 (ex aequo amb Aleksandr Grisxuk, i mig punt per davant d'un grup de forts jugadors com ara Aleksandr Lastin, Ievgueni Naier, Vadim Malakhatko, o Aleksandr Motiliov), o la seva vict\xc3\xb2ria al Campionat de R\xc3\xbassia de 2000 a Samara. El 2002 empat\xc3\xa0 al segon lloc al Campionat d'Europa individual a Batumi (fou finalment tercer en el desempat, rere Bart\xc5\x82omiej Macieja i Mikha\xc3\xafl Gur\xc3\xa9vitx). El 2005 qued\xc3\xa0 primer a la Rilton Cup (ex aequo amb Evgeny Gleizerov i Emanuel Berg)._NEWLINE_El 2008, a Pl\xc3\xb2vdiv, fou tercer al Campionat d'Europa individual rere el campi\xc3\xb3 Serguei Tivi\xc3\xa0kov, i Serguei Movsesian (2n)._NEWLINE_El 2009, va empatar als llocs 1r\xe2\x80\x938\xc3\xa8 amb Dmitri K\xc3\xb3karev, \xc3\x8dgor Lissi, Aleksandr Rakhm\xc3\xa0nov, Valeri Popov, Den\xc3\xads Khismatul\xc2\xb7lin, Dmitri Andreikin i Dmitri Botxarov a l'obert de Vor\xc3\xb3nej._NEWLINE_L'octubre de 2009 guany\xc3\xa0, amb 7/9, el Memorial Txigorin, a Sant Petersburg._NEWLINE_El 2010, va empatar als llocs 1r\xe2\x80\x938\xc3\xa8 amb Viorel Iord\xc4\x83chescu, Hrant Melkumian, Eduardo Iturrizaga, Qadir Huseynov, David Arutinian, Aleksei Aleks\xc3\xa0ndrov i Tornike Sanikidze al 12\xc3\xa8 Obert de Dubai._NEWLINE_El 2010/11, guany\xc3\xa0 en solitari, amb 8/9 punts, la 40a edici\xc3\xb3 de la Rilton Cup. El 2011 empat\xc3\xa0 als llocs 3r\xe2\x80\x937\xc3\xa8 amb Dragan \xc5\xa0olak, Ioannis Nikolaidis, Konstantine Shanava i Fernando Peralta al 1r Torneig Internacional Isthmia._NEWLINE_El setembre de 2011 va empatar als llocs 1r-3r al Festival de Trieste, amb Viktor Erd\xc5\x91s i Vlad\xc3\xadmir Baklan._NEWLINE_El setembre del 2015 fou campi\xc3\xb3 en el 8\xc3\xa8 Obert Internacional de Beirut amb 8 punts de 9, mig punt per davant del bielor\xc3\xbas Kirill Stupak, i obtingu\xc3\xa9 una bossa de premi de 2.000 d\xc3\xb2lars._NEWLINE_El juliol de 2016 fou campi\xc3\xb3 del 42\xc3\xa8 Obert Vila de Sitges amb 7\xc2\xbd punts de 9, els mateixos punts que Karen Movsziszian per\xc3\xb2 amb millor desempat.\n_START_SECTION_\nCompeticions per equips\n_START_PARAGRAPH_\nEn competicions per equips, ha representat R\xc3\xbassia en dues grans competicions. A l'Olimp\xc3\xadada d'escacs de 1998, quan encara era MI, va jugar a l'equip de R\xc3\xbassia II, que qued\xc3\xa0 finalment en vuitena posici\xc3\xb3. Al Campionat d'Europa per equips de 1999, va jugar al primer equip rus, al segon tauler, tot i que un rendiment global de l'equip molt pobre els va situar fora de la cursa per les medalles, en el que fou una actuaci\xc3\xb3 sorprenentment mediocre per un equip rus."